nb de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da da da da da da da da da da da da en da da da da da da en da da da da da da da da en da nb da da da da da da nl da da da da da en de en de nb da da da da da da da nn da da en en en da nb da da da da da da da da da da nb en da de en da da da en da da da da da en da da da da da da da da da da da da da da en de en da da nb en nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
‘Fantastiske skabninger: Grindelwalds forbrydelser’ er både magisk og ujævn
Biografanmeldelse: Vi vender tilbage til J.K. Rowlings eventyrlige univers med ‘Fantastiske skabninger: Grindelwalds forbrydelser’ – anden film i en serie på i alt fem planlagte om Newt Scamanders strabadser i en verden af magi, eventyrlige dyr og tryllestave. Her undslipper den onde troldmand Grindelwald sin fangenskab for at føre sine dystre planer ud i livet.
Grindelwald går således straks i gang med at rekruttere følgere, der skal hjælpe ham med at realisere sin plan om at gøre fuldblodstroldmænd til herskere over både magiske og ikke-magiske skabninger på Jorden. Den gode troldmand og underviser på troldmandsskolen Hogwarts, Albus Dumbledore, søger nu hjælp hos sin tidligere elev Newt om at stoppe de onde planer.
Hvis Albus Dumbledore og Hogwarts lyder bekendt, så er det fordi, at filmen er spundet af Harry Potter-universet. Filmen foregår dog i 1920’erne – altså før fortællingen om Harry Potters eventyr årtier senere. Her er dog ikke tale om skolebørn på eventyr, men voksne magikere og almindelige mennesker i kamp mod ondskaben.
Desværre er fortællingen ujævn og løber særligt af sporet i sit tredje akt, hvor adskillige plottråde forsøges samles, mens der også lige skal gøres plads til at udfolde diverse karakterers relationer og skæbner. Det bliver mere stift, uelegant og rodet end engagerende, mens ellers potente tematikker som ond og god samt familie, kærlighed og loyalitet efterlades noget uforløste.
Det er en skam, når nu blandt andet det magiske univers er flot og dragende realisteret med sine fantasifulde dyr og et kulørt karaktergalleri, der dog ender med at synes mere overbefolket end engagerende. I front finder man Eddie Redmayne, der fint portrætterer den småkejtede og uvillige helt Newt, der har bedre styr på sine fantastiske skabninger end menneskelige relationer.
Jude Law er den godhjertede Dumbledore, mens en blond Johnny Depp agerer den forføreriske Grindelwald. Herimellem finder en lang række karakterer, men ingen rodfæster sig for alvor i en film, der gaber over mere end den kan forløse på medrivende vis. Jeg er dog på trods fortsat fascineret af universet og spændt på, hvor fortællingen snor sig hen i de kommende film.
– ‘Fantastiske skabninger: Grindelwalds forbrydelser’ får 3 ud af 6 stjerner:
– ‘Fantastiske skabninger: Grindelwalds forbrydelser’ får premiere den 15. november.
King Arthur: Legend of te Sword leverer eventyrlig underholdning på lækker 4K Ultra HD
Et eventyr på 4K: De fleste kender eventyret om kong Arthur og det legendariske sværd i stenen. Nu er eventyret blevet filmatiseret med det fantastiske actioneventyr ‘King Arthur: Legend of te Sword’ og udkommet på det yderst lækre og teknisk forrygende format 4K Ultra HD, der leverer de vilde og sprudlende eskapader med et vildt flot billede samt en ligeledes super klar lydside.
Det er instruktøren Guy Ritche, der som instruktør genfortæller den legendariske myte om kong Arthur og sværdet med sin vanlige sprælske og actionmættede stil. I denne fortælling bliver kong Arthurs far myrdet, mens hans onkel overtager tronen. Hermed mister Arthur sin førstefødselsret og vokser derfor på på den ikke helt nemme måde i byens barske gader. Men da det lykkedes ham at trække den myteomspundne sværd op af stenen ændrer det hans liv, da han herved nu må vedstå sig sin virkelige arv.
I hovedrollen som kong Arthur finder man Charlie Hunnam, mens man blandt andre finder Jude Law, Àstrid Bergès-Frisbey, Djimon Hounsou, Aidan Gillen og Eric Bana på rollelisten. Mens man som sagt i instruktørstolen finder Guy Ritche, der blandt andet også har genfortalt historien om mesterdetektiven Sherlock Holmes samt film som ‘Snatch’, ‘Lock, Stock and Two Smoking Barrels’ og den yderst stilede og underholdende ‘Te Man from U.N.C.L.E.’.
Ekstramateriale og 4K Ultra HD:
Filmen udkommer som sagt på det vildt lækre format 4K Ultra HD, der leverer de eventyrlige strabadser med et gennemført flot billede samt et yderst dynamisk lydspor, der går klart og velbalanceret igennem. Ekstramaterialet dykker ned i filmen og myten bag filmen, et kig på sværdkampene med mere. Så iklæd dig din brynje og hop om bord på eventyret.
– ‘King Arthur: Legend of te Sword’ udkommer på dvd, Blu-ray og 4K den 21. september.
https://filmskribenten.dk/wp-content/uploads/2017/09/King-Arthur-blu-ray-thumb.jpg 466 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-09-24 10:13:432017-09-24 10:13:43King Arthur: Legend of te Sword leverer eventyrlig underholdning på lækker 4K Ultra HD
Først plakat til Wes Andersons ‘Te Grand Budapest Hotel’
15. oktober 2013/i Nyhed, Nyheder, Plakater /af Bjarke Friis Kristensen
Okay, jeg ved det godt – det er ”bare” en plakat. Men come on, den er altså også virkelig flot. Det er Wes Anderson, der har sluppet den første af slagsen ud for sin kommende film, Te Grand Budapest Hotel. Og man bør altid glæde sig til en ny film af hr. Anderson. Og selvom plakaten ikke byder på et nogle billeder af de medvirkende, kan man altså også glæde sig i denne omgang.
For ja, tjek lige det vilde cast. Det består blandt andet af – og lad mig lige tage en dyb indånding: Ralph Fiennes, Edward Norton, Owen Wilson, Jude Law, Bill Murray, Tilda Swinton, Adrien Brody, Jeff Goldblum, Willem Dafoe, Harvey Keitel, Jason Schwartzman, Saoirse Ronan, Mathieu Amalric, Tom Wilkinson, Bob Balaban, F. Murray Abraham og Tony Revolori. Holy shit, det lover godt.
– Læs også min anmeldelse af Wes Andersons Moonrise Kingdom HER.
– ’Synes godt om’ Filmskribenten på Facebook HER.
– Se flere flotte filmplakater HER.
– ’Synes godt om’ Filmskribenten på Facebook HER.
https://filmskribenten.dk/wp-content/uploads/2013/10/grand-budapest-hotel-poster-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-10-15 07:48:472013-10-15 07:48:47Først plakat til Wes Andersons ‘Te Grand Budapest Hotel’
ANNA KARENINA: Keira Knightley og kærlighed svøbt i smukke billeder
22. september 2013/i Anmeldelser, Blu-ray/DVD /af Bjarke Friis Kristensen
Nej, jeg har ikke læst den russiske roman fra 1877, Anna Karenina af Leo Tolstoy, som filmen er baseret på. Det burde nu heller ikke være nødvendigt for at nyde Joe Wrights smukke filmatisering med Keira Knightley, Jude Law og Aaron Taylor-Johnson i et kompliceret trekantsdrama.
Keira Knightley er Anna Kerenina, der er gift med politikeren Alexei Karenin, spillet med følsom diktion af Jude Law. Deres ægteskab vakler dog – Anna begynder at tvivle på deres ægteskab og hun får øjnene op for officeren Vronsky, spillet af Aaron Taylor-Johnson (ja, Kick-Ass) med korngult hår og overskæg.
Det er dog kun et kort sum up af historien, eller hovedhistorien om man vil. For i biroller og sidehistorier vendes og drejes kærligheden ligeledes, hvor de mange facetter, faldgruber og modstridende følelser får liv. Både den rene, intellektuelle og idealistiske kærlighed samt den kødelige, tragiske og umulige kærlighed. Ja, det er en af de der evigtgyldige historier.
Men selvom forlægget er mere end 100 år gammel, er der ikke noget forældet ved denne filmatisering. Jo, den finder ganske vist sted i 1800-tallets Rusland med smæk på de store kjoler, stramme manerer og en gudfrygtig tro på ægteskabets ubrydelige bånd. Men instruktør Joe Wright har et særdeles elegant øje for billeder, tempo og filmisk flow, der hele vejen holder smukt liv i fortællingen.
Her leges der veloplagt mediet, hvor scenerne nærmest som teaterkulisser smyger sig ind og ud af hinanden i både overraskende og medrivende sceneovergange. Lige fra imponerende balscener med lysekroner, der svæver ned fra loftet til sneklædte vidder og hæsblæsende hestevæddeløb. En visuelt medrivende lækkerbisken. Desværre kom jeg ikke helt ind på livet af dramaet og de medvirkende.
Ikke at Keira Knightley, Jude Law og Aaron Taylor-Johnson ikke gør god figur, for det gør de. Men følelserne forbliver mere deres, end at de satte sig i mig. Desuden giver den søde kærlighedshistorie mellem Alicia Vikander som prinsesse Ekaterina og Domhnall Gleeson som Konstantin Levin et fint og uskyldigt modspil til det tragiske trekantsdrama. Ja, du kan roligt læne dig rette og nyde denne smukke film.
Ekstramateriale, billede og lyd:
Filmens forførende billedside kommer virkelig til sin ret på Blu-ray. Her står de mange duperende scenerier veldefineret, med mættede farver og imponerende detaljegrad. Lydsporet er ligeledes en fornøjelse med sine velbalancerede niveauer, klare dialog og medrivende musik. Der medfølger også ok ekstramateriale.
Man får et ok kommentarspor med Joe Wright, der informativt guider en igennem filmen med tanker om både den visuelle stil og det historiemæssige indhold. Herudover er der otte slettede scener med et par fine imellem (13 min.) samt en håndfuld featuretter, der noget overfladisk ser på historien (5 min.), det at filmatisere romanen (5 min.), Keira som Anna (4 min.), Joe Wright på settet (5 min.), lidt om kostumerne (3 min.) og slutteligt en time-lapse over filmsettet (8 min.).
Ekstramateriale 3/6  | Billede 5/6 | Lyd 5/6
– ’Synes godt om’ Filmskribenten på Facebook HER. [tabgroup][tab title=”Anna Karenina | Blu-ray-anmeldelse”]
Originaltitel: Anna Karenina, England, 2012
Release: d. 3. september 2013
Medvirkende: Keira Knightley, Jude Law, Aaron Taylor-Johnson m.fl.
Spilletid: 2 timer 9 min
Udgiver: Universal Studios Entertainment[/tab][/tabgroup]
https://filmskribenten.dk/wp-content/uploads/2013/09/Anna-Karenina-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-09-22 08:33:392013-09-22 08:33:39ANNA KARENINA: Keira Knightley og kærlighed svøbt i smukke billeder
Jude Law og en stor bavian giver mig lyst til at se ’Dom Hemingway’
20. august 2013/i Nyhed, Plakater /af Bjarke Friis Kristensen
Det er sjældent (hvis aldrig), at jeg blot poster en enkelt plakat her på sitet – den slags deler jeg normalt blot via Filmskribentens Facebook-gruppe (well, måske jeg egentlig også skulle ændre på det). Men plakaten til Richard Shepards krimi-komedie Dom Hemingway er sgu så badass, at den lige får sin egen post. Selv tak.
Og ja, plakaten gør lige præcis det den skal – den giver mig lyst til at se filmen. Job well done. Filmen er dog først ude til april næste år, så der lander jo nok også en trailer på et tidspunkt – så må vi se, om den kan levere en ligeså cool præsentation af filmen, hvor Jude Law spiller Dom Hemingway, der netop er sluppet ud af fængslet og forsøger at gøre det rigtige. Men mon ikke det går den forkerte vel alligevel.
– Bliv ven med Filmskribenten på Facebook HER.
Se andre flotte plakater:
– Smukke plakater for Oscar-film
– Alternative plakater for ’Die Hard’
– Flotte Paul Thomas Anderson-plakater
https://filmskribenten.dk/wp-content/uploads/2013/08/dom-hemingway-poster-jude-law-stor.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-08-20 09:30:392013-10-15 07:46:07Jude Law og en stor bavian giver mig lyst til at se ’Dom Hemingway’
DE EVENTYRLIGE VOGTERE: tempofyldt eventyr holder barnetroen ved lige
6. april 2013/i Anmeldelser, Blu-ray/DVD /af Bjarke Friis Kristensen
Der er fart over feltet, når Jack Frost aka Snemand Frost, Påskeharen, Julemanden og de andre drømmeskabninger farer afsted i animationseventyret De eventyrlige vogtere. Her bankes tematikker som barnetro, drømme og håb venligt igennem af det sprudlende cast, der også tæller Tandfeen og Sand aka Ole Lukøje.
Her fungerer flokken af farverige karakterer som en art eventyrlige superhelte – de såkaldte Vogtere. De er dog truet af den onde Mørke, der fravrister Jordens børn troen på Jack Frost og co., mens han erstatter barnetroen med frygt og mareridt. Kampen skal således stå mellem lyset og mørket – og det går ikke stille for sig.
Tempoet er med andre ord højt, ja nærmest en smule for forjaget til at man når at kende de medvirkende som andet end overfladiske drømmefigurer. Her fares der således noget periodisk fra det ene opgør til det andet mellem Mørke og Vogterne, hvilket bliver en smule forudsigeligt og uengagerende i længden.
Godt nok ser det flot ud, når glimtende drømmestøv slår gnister i mødet med Mørkes hær af prustende mareridtshingste. Men desværre kommer eventyret også til at klinge en kende hult, når nærværet og de ellers fine tematikker ikke har mere tyngde at hente i historien eller de magiske karakterer.
Stemmerne leveres ellers overvejende veloplagt af blandt andet Chris Pine som den kække Jack Frost, Alec Baldwin som den nærmest sørøveragtige julemand og Jude Law som den gnæggende onde Mørke. Nå ja, og så hopper Hugh Jackman maskulint rundt som australsk Påskehare og en sød Isla Fisher giver den som Tandfeen.
Men desværre hæver De eventyrlige vogtere sig ikke over det forudsigelige, mens afviklingen på trods af sit høje tempo også er noget stiv. Men som en uskyldig og tjep reminder om vigtigheden af at bevare sin barnetro kommer løjerne sådan cirka væltende ok i mål – selvom det er noget stakåndet og med et sprunget ledbånd.
Blu-ray-udgivelsen leverer et billede i top. Klart defineret, detaljerigt og skarpt hele vejen. Lydsporet spiller ligeledes problemfrit med gode niveauer og fine panoreringer. Fornemt og medrivende. Desuden medfølger en ok omgang ekstramateriale.
Her får man et fint og informativt kommentarspor med instruktør Peter Ramsey samt producerne Nancy Bernstein og Christina Steinberg. De taler blandt andet om det, at skulle filmatisere bogforlægget og at arbejde med skuespillerne. Videre er der et par features, der ser på stemmeskuespillet (11 min.), en ok fin fire-delt making of (30 min.) samt en om adaptionen fra bøger til film (6 min.). Slutteligt er der to ikke videre ophidsende spil samt en interaktiv feature, der kan hjælpe med drømmetydning.
Billede: 6/6 | Lyd: 6/6 | Ekstramateriale: 3/6 [tabgroup][tab title=”De eventyrlige vogtere | Blu-ray-anmeldelse”]Samlet vurdering: 4/6
Originaltitel: Rise of te Guardians, USA, 2012
Udgivelse: d. 2. april 2013
Medvirkende: Hugh Jackman, Alec Baldwin, Isla Fisher,Chris Pine, Jude Law m.fl.
Spilletid: 1 time 37 min.
Udgiver: Paramount Home Entertainment[/tab][/tabgroup]
https://filmskribenten.dk/wp-content/uploads/2013/04/vogterne-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-04-06 10:21:242013-04-06 10:21:24DE EVENTYRLIGE VOGTERE: tempofyldt eventyr holder barnetroen ved lige
Sherlock Holmes i fortumlet opklarings-action
18. juni 2012/i Anmeldelser /af Bjarke Friis Kristensen
Jeg har ikke noget egentligt forhold til mesterdetektiven Sherlock Holmes, så at den action-glade instruktør Guy Ritchie med Sherlock Holmes 2: Skyggespillet igen kaster sig over karakteren er helt cool med mig. Den første var ujævn, men ganske underholdende – ikke mindst takket være Robert Downey Jr. i titelrollen. Nu er han samt Jude Law som det faste sidekick, Dr. Watson tilbage på nye eventyr.
Her er ikke meget nyt under solen. Det er stadig mere bulder og brag, end et velfortalt mysterie og sirligt forløst opklaringsarbejde, der styrer de to herrer gennem de tempofyldte løjer. Dog er forholdet mellem Holmes og Watson her forsøgt sat mere i spil, mens jagten på skurken fører parret gennem Europa – og så server Ritchie også sine obligatoriske slåskampe og heftig kugleregn i super-slow-motion.
Watson skal giftes, hvilket Holmes ikke er specielt begejstret for. Det betyder nemlig, at han nok vil miste sin faste partner og ven til det rolige familieliv – men også fordi, at Holmes herved indser sin egen ensomhed. Men selvfølgelig forenes de to igen – til et sidste eventyr. Holmes kaster sig nemlig udi at fælde den über intelligente Professor Moriarty, hvis skumle planer synes at true nærmest alt og alle.
KLIK VIDERE FOR RESTEN AF ANMELDELSEN–> Læs mere
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2012-06-18 08:01:282012-06-18 08:01:28Sherlock Holmes i fortumlet opklarings-action
Gribende virusudbrud spreder skræk og rædsel
11. april 2012/i Anmeldelser /af Bjarke Friis Kristensen
Steven Soderberghs fremragende virus-film Contagion gør absolut intet godt for min bakteriefobi – hvilket jo er et sundhedstegn for denne type film (tøhø). For det er et i den grad myrekrybende rædselsscenarie, der opbygges i denne snigende mavepuster. Her går en virus nemlig med hastige skridt dødens uhyggeligt sejrsgang verden over. Det er på en gang underspillet paranoia og verdensomspændende panik. Atju…!
Virusudbruddet skildres gennem forskellige menneskers liv og man får herved syn for flere af det skræmmende scenaries facetter. Lige fra familiefaren, der forsøger at bevare familiens tryghed til en konspiratorisk journalist, der via nettet påvirker i tusindvis af læsere, videre ind i laboratorier og regeringskontorer, hvor man jager en antivirus og samtidig forsøger at holde massepanikken på afstand.
Multiplotstrukturen er med til på elegant vis at beskrive hvordan de involverede parter både direkte og indirekte påvirker hinanden – og selvom her overvejende er et observerende syn på katastrofen, så bindes de mange tråde gribende sammen. Det lykkedes bl.a. ved en fin balancegang mellem netop et overordet blik på de sociale mekanismer og samtidigt med et skarpt øje for det nære, menneskelige drama.
KLIK VIDERE FOR RESTEN AF ANMELDELSEN–> Læs mere
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2012-04-11 08:40:532012-04-11 08:40:53Gribende virusudbrud spreder skræk og rædsel
En kaotisk hyldest til fantasien
25. december 2009/i Anmeldelser /af Bjarke Friis Kristensen
Så er der igen knudret, udknaldet og fantasifuld tagfat fra den sprælske Terry Gilliam. Denne gang byder han indenfor i Te Imaginarium of Doctor Parnassus – et magisk teater, hvor der både er plads til eventyret og kaoset. Men filmens til tider narrativt løse væsen dræner desværre også filmen for noget af den ellers rå energi og entusiasme Gilliam demonstrerer. Til gengæld får man uforudsigelighed, fantasifuld finesse og en forførende stemning fra start til slut.
Midt i Londons små gader tager en skramlet vogn opstilling, folder sine knirkende trælåger ud og afslører et farverigt teater. Den lille aparte teatertrup på fire indtager scenen. Den udødelige Parnassus, dværgen Percy, gøgleren Anton og den smukke Valentina. De får dog snart uventet besøg af en mand med hukommelsestab. En tvetydig Heath Ledger. Djævelen er også med i spillet – og så er der jo lige det magiske spejl, som sender både teatrets publikum og biografgængere ind i en forrygende og farverig fantasiverden.
Filmen nåede som bekendt ikke at blive færdig inden Heath Ledger under tragiske omstændigheder døde. Men for at afslutte filmen hev Gilliam tre venner ind fra højre, nemlig ingen ringere end Johnny Depp, Jude Law og Colin Farrell. De spiller i filmen Ledgers rolle, når han begiver sig ind på den anden side af det magiske Imaginarium. En flippet løsning, som i filmens skæve univers fungerer fint og nærmest gnidningsløst.
Udover Gilliams fortællermæssige legelyst og vilde visuelle udflugter, finder man altså et stærkt skuespillerkorps. Her er både Ledger, den umage teatertrup, Depp, Law og Farrell indtagende bekendtskaber. En særlig cadeau skal dog lyde til Tom Waits, som med bowlerhat giver den som selveste Djævelen. Han er intet mindre en fabelagtig. Virkelig godt set af Gilliam at caste den runkne og ru sanger til denne enigmatiske rolle. Herligt.
Det hele er dog ikke lige medrivende. Filmen halter sig nemlig en smule gennem sin egen labyrintiske struktur. For selvom både Londons gader er indtagende og turene ind i det magiske spejl er forførende, så savner man til tider også mere fremdrift. Men på trods af en smule tomgang, så er filmen stadig fyldt med finurlige idéer, gode karakterer og visuelle narrestreger, som bestemt gør turen ind i biografmørket det hele værd.
Originaltitel: Te Imaginarium of Doctor Parnassus, England, Canada, France, 2009.
Medvirkende: Heath Ledger, Andrew Garfield, Christopher Plummer, Lily Cole, Verne Troyer, Tom Waits, Johnny Depp, Jude Law, Colin Farrell m.fl.
Spilletid: 2 timer 2 min.
Biografpremiere: d. 25. december 2009.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2009-12-25 10:46:022009-12-25 10:46:02En kaotisk hyldest til fantasien
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme